**Zmluva o prenájme pozemku v extraviláne obce Višňové**

**číslo 02/2015**

uzavretá v zmysle § 663 a nasl. Občianskeho zákonníka

**medzi:**

**Obec Višňové**

**so sídlom: 916 16 Obecný úrad Višňové č. 60**

**IČO: 00312151**

**DIČ: 2021080116**

**Zastúpená: Pavol Hluchý, starosta obce**

**Bankové spojenie: VÚB, a.s. Trenčín**

**Č.ú.: 24121202/0200**

**IBAN: SK23 0200 0000 0000 2412 1202**

(ďalej ako „prenajímateľ“)

**a**

**Poľovnícke združenie Hrachovište – Višňové**

**so sídlom: 916 16 Višňové č. 12**

**IČO: 35593946**

**Zastúpené: Ing. Miroslav Mikula, tajomník PZ**

**Bankové spojenie: Všeobecná úverová banka, a. s., Vrbové**

**Č.ú.: 2939386654/0200**

**IBAN: SK93 0200 0000 0029 3938 6654**

(ďalej ako „nájomca“)

**Článok I.**

**Predmet nájmu**

1. Prenajímateľ je majiteľom nehnuteľnosti – pozemok parc. č.2170/22, trvale trávnatý porast, vedenom v registri “E“ na LV č. 1 v k.ú. Višňové, okres Nové Mesto nad Váhom. Prenajímateľ prenajíma nájomcovi časť pozemku o výmere 300 m2 (ďalej len „predmet nájmu“).

2. Predmet nájmu o celkovej výmere 300 m2 prenajímateľ prenecháva do nájmu nájomcovi za účelom užívania účelového zariadenia PZ Hrachovište – Višňové – sklad krmiva.

**Článok II.**

**Účel nájmu**

1. Prenajímateľ prenecháva nájomcovi predmet nájmu za účelom jeho využívania na účely uvedené v článku I. ods. 2.

2. Nájomca je v súvislosti s užívaním predmetu nájmu na dohodnutý účel oprávnený na ňom umiestniť účelové zariadenie uvedené v článku I. ods. 2.

**Článok III.**

**Výška, splatnosť a spôsob platenia nájomného**

1. Nájomné predstavuje sumu vo výške 5,- € ročne (slovom jedno päť eur/rok)

2. **Nájomné** **bude nájomca uhrádzať 1 x za celú dobu trvania tejto zmluvy vo výške 50,- €** na účet prenajímateľa uvedený v záhlaví tejto zmluvy a to do 15 dní odo dňa doručenia tejto zmluvy.

**Článok IV.**

**Doba trvania zmluvy**

1. Táto zmluva sa uzatvára na dobu určitú od 01.01.2015 do 31.12.2024 t.j. na 10 rokov.

2. Táto zmluva nadobúda platnosť dňom podpisu obidvoma zmluvnými stranami a účinnosť prvým dňom nasledujúceho mesiaca po dni podpisu tejto zmluvy.

3. Prenajímateľ sa zaväzuje odovzdať nájomcovi predmet nájmu v stave spôsobilom na jeho užívanie na účel uvedený v článku II. tejto zmluvy a v takom stave je povinný ho prenajímateľ udržiavať.

**Článok V.**

**Údržba a užívanie predmetu nájmu**

1. Prenajímateľ sa zaväzuje po ukončení platnosti zmluvy uviesť predmet nájmu do pôvodného stavu a odovzdať predmet nájmu prenajímateľovi v takom stave ako sa v súčasnosti nachádza.

2. Nájomca nie je oprávnený prenechať predmet nájmu do užívania tretej osobe.

**Článok VI.**

**Zánik zmluvy**

1. Platnosť tejto zmluvy zaniká:

• písomnou dohodou obidvoch zmluvných strán

• písomným odstúpením od tejto zmluvy ktoroukoľvek zmluvnou stranou

• písomnou výpoveďou bez udania dôvodu, výpovedná doba je 2 (dva) mesiace.

Prenajímateľ je oprávnený odstúpiť od zmluvy len z dôvodov uvedených v § 679 ods. 3 Občianskeho zákonníka.

Nájomca je oprávnený odstúpiť od zmluvy:

a) z dôvodov uvedených v § 679 ods. 1 vyššie uvedeného právneho predpisu,

b) v prípade, ak stratí spôsobilosť prevádzkovať činnosť, na ktorú si predmet nájmu prenajal,

c) v prípade porušenia povinnosti prenajímateľa uvedenej v článku IV. bode 3 tejto zmluvy,

d) v prípade, že nezíska od príslušných orgánov povolenia nevyhnutné na užívanie predmetu nájmu v súlade s účelom uvedeným v článku II. tejto zmluvy,

e) ak v dôsledku právnych predpisov vzniknú podmienky, v ktorých nájomca nie je v stave užívať predmet nájmu bez výrazného zvýšenia svojich prevádzkových nákladov,

Odstúpenie je účinné dňom doručenia písomného oznámenia o odstúpení druhej zmluvnej strane.

**Článok VII.**

**Povinnosti prenajímateľa**

1. Prenajímateľ je povinný odovzdať predmet nájmu nájomcovi v stave spôsobilom na jeho užívanie v súlade s účelom nájmu uvedenom v článku II. tejto zmluvy.

**Článok VIII.**

**Povinnosti nájomcu**

1. Nájomca je povinný prenajatému majetku venovať primeranú starostlivosť, predchádzať nežiaducemu poškodeniu, resp. zničeniu.

**Článok IX.**

**Vrátenie predmetu nájmu**

1. Po ukončení nájmu je nájomca povinný vrátiť predmet nájmu prenajímateľovi v stave v akom ho prevzal, s prihliadnutím na obvyklé užívanie.

**Článok X.**

**Záverečné ustanovenia**

l. Práva a povinnosti zmluvných strán touto zmluvou výslovne neupravené, sa spravujú ustanoveniami § 663 a nasl. Občianskeho zákonníka a súvisiacich predpisov Slovenskej republiky.

2. Akékoľvek zmeny tejto zmluvy je možné vykonať len so súhlasom obidvoch zmluvných strán formou písomného dodatku k tejto zmluve.

3. Prílohy k tejto zmluve tvoria jej nedeliteľnú časť.

4. Zmluva bola vyhotovená v štyroch totožných exemplároch, dva pre prenajímateľa a dva pre nájomcu.

5. Zmluvné strany uzatvorili túto zmluvu slobodne a vážne.

6. Zmluvné strany prehlasujú, že si túto zmluvu pred jej podpísaním prečítali a súhlasia s jej obsahom.

Vo Višňovom, dňa ............................. V Hrachovišti, dňa ..............................

Prenajímateľ: ....................................... Nájomca: .............................................

Prílohy: Výpis z LV č. 1